[{"text_idx": "#000000", "text": "Mae mwy i drafnidiaeth llesol na dim ond manteision iechyd- mae hefyd yn mynd i\u2019r afael a\u0302 llawer o heriau amgylcheddol megis llygredd aer, sw\u0302n a dw\u0302r, allyriadau nwyon ty\u0302 gwydr ynghyd ag arbed ynni. Boed hyn yn gerdded i\u2019r ysgol neu\u2019n feicio i\u2019r gwaith, sglefrfyrddio neu redeg. Gall teithio llesol gynnig ffordd gyfleus, hygyrch a fforddiadwy i symud mwy a gwerthfawrogi\u2019r awyr iach a\u2019r amgylchedd lleol."}, {"text_idx": "#000001", "text": "Beth am roi cynnig ar ein e-feiciau? Mae\u2019n gyfle delfrydol i brofi\u2019r byd beic trydan. P\u2019un a ydych am ymweld a\u0302 llefydd na ellir eu cyrraedd gyda\u2019r car, ehangu mwy ar eich gorwelion neu edmygu golygfeydd... i gyd heb fod yn draul ar y blaned, yna mae\u2019r e-feic yn cynnig taith hollol wahanol i\u2019r car. Efallai y gwnaiff hyn yn y pendraw eich annog i roi\u2019r gorau i\u2019r car a theithio o le i le ar e-feic."}, {"text_idx": "#000003", "text": "Beth am roi cynnig ar E-feiciau hybrid o Eco Hwb Aber? Mae\u2019n ffordd berffaith o fwynhau\u2019r awyr agored, gyrru llai a gweld mwy. Mae digonedd o ddewis ar eich cyfer \u2013 p\u2019run ai ydych chi yn dewis taith fer yn archwilio tref glan mo\u0302r, hanesyddol, syfrdanol, Aberystwyth neu ddewis taith mwy heriol ar y ddau lwybr beicio cenedlaethol sy\u2019n enwog am eu prydferthwch gwefreiddiol."}, {"text_idx": "#000004", "text": "Mae\u2019r e-feics yn hawdd i\u2019w reidio, er bydd dal angen defnyddio\u2019r pedalau! Cyfle i fwynhau mewn heddwch a distawrwydd heb golli gwynt na chwysu!"}, {"text_idx": "#000005", "text": "Mae modur e-feic Bosch yn rhoi hwb braf i\u2019ch ymdrechion. Maent yn mynd hyd at 15mya ac yn gymorth cadarn ar y drignfeydd i gynyddu eich cyflymder cyfartalog. Mae\u2019n rhoi\u2019r teimlad fod gennych goesau bionig! Pan fydd eich pwysedd pedalu yn cynyddu i fynd fyny allt felly hefyd maint y pw\u0302er mae\u2019r modur yn ei allbynnu. Mwy o ymdrech, llai o gymorth pw\u0302er a defnyddio llai o fatri. Daw\u2019r batris wedi eu gwefru\u2019n llawn. Mae\u2019r ystod gweithredu yn dibynnu ar lawer o ffactorau megis lefel cymorth, sut y\u2019ch chi\u2019n newid ge\u0302r, proffil llwybrau, pen-wynt a thymheredd, ond yn gyffredinol, ystod cyfartalog ein pecynnau batri yw hyd at tua 50 milltir."}, {"text_idx": "#000007", "text": "Mae gan y beic 5 lefel o gymorth pedal i\u2019ch helpu, sy\u2019n eich pweru hyd at 15mya \u2013 sydd, ynghlwm a\u2019r ger Shimano 7 cyflymder\u2013 yn golygu y gallwch hedfan i fyny\u2019r elltydd mwyaf serth, tra bod y bre\u0302cs disg tynnu cebl yn golygu y gallwch reidio yn o\u0302l i lawr yn ddiogel ac yn saff!"}, {"text_idx": "#000008", "text": "Cewch lond gwlad o awyr iach, glan-mo\u0302r wrth fwynhau eich taith o amgylch y dref! Gallwch edmygu adfeilion trawiadol y castell sydd yn dyddio o\u2019r 13canrif, ymweld a\u0302 Rheilffordd y Clogwyn a\u2019r harbwr. Neu efallai bod yn well gennych deithio\u2019n hamddenol ar hyd glan y mo\u0302r ac ymlwybro hyd strydoedd y dref fechan, llawn siopau, bariau a chaffis difyr lle ceir dewis eang o fwyd. Yn ogystal, os ydych chi a\u2019ch bryd a\u2019r ddianc i dangnefedd cefn gwlad, mae dau o\u2019r llwybrau beicio Rhwydwaith Cenedlaethol uchel iawn eu parch yn cychwyn o\u2019n stepen drws yma yn Eco Hwb Aber."}, {"text_idx": "#000010", "text": "Llwybr beicio Rheidol (llwybr 8) i Bontarfynach \u2013 llwybr llawn golygfeydd trawiadol at safle hanesyddol. Mae\u2019r llwybr 15.2m yn cynnwys lonydd gwledig tawel a llwybrau beicio penodol. Mwynhewch olygfeydd gwych ar hyd dyffryn yr Afon Rheidol, gyda\u2019i nodweddion amlwg fel Canolfan Gorsaf Bw\u0302er Trydan-dw\u0302r Cwm Rheidol a Thy\u0302\u2019r Gloy\u0308nnod Byw. Ar ddiwedd eich taith o tua 1.5 awr, byddwch yn disgyn lawr i dirwedd ryfeddol Cwm Rheidol, ble gallwch fwynhau\u2019r Rhaeadrau Pontarfynach enwog, 300 troedfedd o uchder, a\u2019r Tair Pont yng nghanol mynyddoedd Cambria. Mwynhewch wledd yng Ngwesty\u2019r Hafod."}]